NotebookLM

NotebookLM — istifadəçilərə sənədləri ilə qarşılıqlı əlaqə qurmaqda kömək etmək üçün süni intellektdən, xüsusən də Google Gemini-dən istifadə edən Google Labs tərəfindən hazırlanmış onlayn tədqiqat və qeyd aparma aləti. O, istifadəçilər tərəfindən yüklənmiş məzmun əsasında xülasələr, izahatlar və cavablar yarada bilər. Buraya həmçinin sənədləri müzakirə, podkast formatında ümumiləşdirən "Audio İcmallar" daxildir. Məhsulu yaradan komandaya Stiven Conson və məhsul meneceri Raiza Martin daxildir.

NotebookLM ilk olaraq 2023-cü ildə "Project Tailwind" olaraq istifadəyə verilib. Google onu "virtual tədqiqat köməkçisi" kimi təsvir edir. Mətn fayllarına əlavə olaraq, NotebookLM PDF-ləri, Google Sənədləri, vebsaytları və Google Slaydları emal edə bilir. 2024-cü ilin sentyabrında buraxılan "Audio İcmallar" funksiyası mürəkkəb sənədləri podkast tipli audio fayllara çevirmək qabiliyyətinə görə medianın diqqətini çəkmişdi. 2024 Spotify Wrapped bu xüsusiyyətdən fərdi dinləmə vərdişlərinin podkast tərzində fərdiləşdirilmiş icmallarını yaratmaq üçün istifadə etmişdi.

Əvvəlcə tədqiqatçılar üçün nəzərdə tutulmuş NotebookLM həm də şirkətlər və tələbələr tərəfindən istifadə edilməyə başlanmışdır. 2024-cü il oktyabrın ortalarında Google NotebookLM-nin "eksperimental" nişanını ləğv etdi. 2024-cü ilin dekabrında Google, NotebookLM Plus adlı ödənişli NotebookLM versiyasını müəssisələrə və ödənişli Gemini abunəçilərinə təqdim etməyə başladı.

 İstinadlar 

Kateqoriya:Google proqram təminatı